गरीबों के आधार-पैन डिटेल लेकर फर्जी कंपनियां बनाईं, नकली बिल लगाकर पैसे लूटे
₹ 176-Crore Tax Fraud Mastermind Caught While Trying To Flee Country| सरकार को 176 करोड़ रुपए का नुकसान करवाने वाले एक कॉनमैन को पुलिस ने बेंगलुरु से गिरफ्तार किया। वह देश छोड़कर फरार होने की कोशिश में था। 34 साल के इस मास्टरमाइंड ने नकली इनपुट टैक्स क्रेडिट रैकेट शुरू किया, जिसने गरीब लोगों के नाम
सरकार को 176 करोड़ रुपए का नुकसान करवाने वाले एक कॉनमैन को पुलिस ने बेंगलुरु से गिरफ्तार किया। वह देश छोड़कर फरार होने की कोशिश में था।
34 साल के इस मास्टरमाइंड ने नकली इनपुट टैक्स क्रेडिट रैकेट शुरू किया, जिसने गरीब लोगों के नाम पर नकली कंपनियां बनाईं और नकली इनवॉयस बनाकर फ्रॉड किया।
गरीबों को लोन दिलाने का वादा करके आधार-पैन डिटेल जुटाए
डायरेक्टोरेट जनरल ऑफ GST इंटेलिजेंस के चेन्नई जोनल यूनिट के अधिकारियों ने बताया कि चेन्नई के रहने वाले आरोपी और उसके साथियों ने गरीबों को बैंक लोन दिलाने का वादा करके उनके आधार और पैन डिटेल जुटाए और फिर उनके नाम पर कई नकली कंपनियां बना दीं।
कई कंपनियों ने ली थी आरोपी की सेवाएं
GST इंटेलीजेंस यूनिट के एक अधिकारी ने बताया कि आरोपी ने 175.88 करोड़ रुपए की कीमत के नकली बिल बनाए, जिनकी टैक्सेबल वैल्यू 973.64 करोड़ रुपए थी। अधिकारी ने ये भी बताया कि कई कंपनियों ने इस आरोपी की सेवाएं ली थीं।
पुलिस ने आरोपी के एक साथी को 22 जून को गिरफ्तार किया था। उसने बताया कि मुख्य आरोपी देश छोड़कर भागने की तैयारी कर रहा है। इस जानकारी के बाद पुलिस ने अगले दिन ही आरोपी को बेंगलुरु एयरपोर्ट से गिरफ्तार किया।
GST इंटेलिजेंस यूनिट ने 25 बैंक अकाउंट फ्रीज किए
अधिकारियों ने कहा कि आरोपी बहुत सावधानी से अपने ऑपरेशन को अंजाम देता था। वह रिमोट एक्सेस सॉफ्टवेयर, फॉरेन सिम कार्ड और एक्सक्लूसिव फोन की मदद लेता था। इंटेलिजेंस यूनिट ने उसे पकड़ने के लिए IP एड्रेस को ट्रैक किया, वॉट्सऐप चैट का एनालिसिस किया और कई लोकेशंस की तलाशी ली।
अधिकारियों ने बताया कि अब तक 25 बैंक अकाउंट्स को फ्रीज किया गया है, 20 GST रजिस्ट्रेशन को कैंसिल किया गया है और मोबाइल फोन, मोडेम, लैपटॉप और सिम कार्ड जब्त किए गए हैं।